stanford-oval/wikipedia huggingface dataset:
איסטיודקטיליים

| איסטיודקטיליים |
| --- | --- |
 איור של פרטי איסטיודקטילוס ניזונים מנבלת סטגוזאור
תקופה
קרטיקון תחתון 130–120 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
תת־סדרה:: פטרודקטיליים
משפחה:: איסטיודקטיליים
שם מדעי
 Istiodactylidae ‏Howse & ואחרים, 2001

איסטיודקטיליים (שם מדעי: Istiodactylidae) היא משפחה של פטרוזאורים מקבוצת הפטרודקטיליים, שחיה במשך הקרטיקון התחתון שלפני 130 עד 120 מיליון שנה מזמננו. המאובנים שלהם התגלו בעיקר בבריטניה ובסין. ממצא נוסף שכונה Gwawinapterus התגלה בקנדה, אך התברר שהוא למעשה מאובן של דג קדום.
במשפחה חמישה סוגים עם מוטת כנפיים של ארבעה מטרים בקירוב, מעט יותר ארוך מאלבטרוס נודד. הם עטו פלומה פרוותית והיו בעלי ראשים קטנים וחרטומים ארוכים שהזכירו מקור של ברווזים או של שקנאים. עם זאת הלסתות היו חלולות ובתוכם בלטו שורות של שיניים חרוטיות.
מעריכים שפטרוזאורים אלה ניזונו בעיקר מנבלות שהיו פזורות באזור. הם חיו בעיקר באזורי מחיה יבשתיים, הרחק יחסית ממקווי מים, ולא ברור אם יכלו לשחות ולהרטיב את כנפיהם.
סוגים

איסטיודקטילוס (Istiodactylus)
Liaoxipterus
Longchengpterus
Luchibang
Nurhachius
סוני

ערך זה עוסק בתאגיד יפני. אם התכוונתם למשמעות אחרת, ראו .
| --- | --- |


מטה החברה ברובע מינאטו, טוקיו. 2009
 נתונים כלליים
 בורסה:  הבורסה לניירות ערך בטוקיו (1 בדצמבר 1958–6758)  הבורסה לניירות ערך בניו יורק (1970–SONY) 
 מייסדים:  מסארו איבוקה, אקיו מוריטה 
 תקופת הפעילות:  7 במאי 1946 – הווה (78 שנים) 
 חברות בנות:  סוני מובייל  Aniplex  Sony Network Communications Inc.  Sony Financial Holdings  סוני מיוזיק אנטרטיינמנט יפן  Qrio  סוני מיוזיק פאבלישינג  Sony Pictures Imageworks  Sony Enterprise  Sony Pictures Motion Picture Group  Sony Wireless Communications  Sony Pictures Worldwide Acquisitions  Sony Global Manufacturing & Operations  SONY PCL  Softkinetic  Sony Music Entertaiment International  סרטי סוני הנפשה  סרטי סוני  Sony Computer Entertainment  Daybreak Game Company  Sony Brasil  סוני (הממלכה המאוחדת)  סוני (שוודיה)  Sony Canada  סוני (גרמניה)  סוני (טאיוואן)  סוני (סין)  סוני (ספרד)  Sony Computer Science Laboratories  בפסקה זו 2 רשומות נוספות שטרם תורגמו 
 מיקום המטה:  מינאטו 
 משרד ראשי:  יפן סוני סיטי, מינאטו, טוקיו, יפן
 ענפי תעשייה:  תעשיית האלקטרוניקה, תעשיית משחקי וידאו, תעשיית האלקטרוניקה 
 מוצרים עיקריים:  אלקטרוניקה ביתית, תוכנה, מכונת צילום, מצלמת רפלקס, משחק וידאו, ציוד תקשורת, מוליך למחצה, חומרה, Sony Alpha 
 הכנסות:  7,252,766,000,000 ין יפני (נכון ל־31 במרץ 2021) 
 רווח תפעולי:  971,865,000,000 ין יפני (נכון ל־31 במרץ 2021) 
 רווח:  1,191,375,000,000 ין יפני (נכון ל־31 במרץ 2021) 
 הון עצמי:  5,575,839,000,000 ין יפני (נכון ל־31 במרץ 2021) 
 מנכ"ל:  קניצ'ירו יושידה 
 עובדים:  113,000 (נכון ל־31 במרץ 2024) 
  
 www.sony.com/en/
 
תאגיד קבוצת סוני (באנגלית: Sony Group Corporation, ביפנית: ソニー株式会社) הוא תאגיד יפני רב-לאומי, שבסיסו ברובע מינאטו שבטוקיו. התאגיד מתמחה בעיקר בייצור ושיווק מוצרי בידור, בדגש על תחום האלקטרוניקה הביתית והמקצועית, אך המגוון העסקי שלו רחב יותר וכולל גם שירותים פיננסיים.
סוני היא אחת מהחברות המובילות בעולם במוצרי צילום, אלקטרוניקה, וקונסולות משחקי וידאו. בבעלות התאגיד גם חברה להפקת והפצת סרטים בשם סרטי סוני.
נכון לשנת 2023, עובדים בתאגיד 112,994 איש.
בדירוג ה"Global 500" של המגזין פורצ'ן, מוקמה החברה ב-2023 במקום ה-140.
החל מאפריל 2018, מנכ"ל ונשיא החברה הוא קניצ'ירו יושידה (אנ'), יו"ר הדירקטוריון הוא הירוקי טוטוקי.
היסטוריה

סוני נוסדה על ידי מסארו איבוקה (אנ') ואקיו מוריטה ב-7 במאי 1946 בשם "Tokyo Tsushin Kogyo". השם השתנה לבסוף לסוני בשנת 1958.
בשנת 1960 ייסדה החברה את התאגיד האמריקאי שלה. בתקופה זו החלה החברה את דרכה כפורצת דרך בתרבות הארגונית שהייתה נהוגה ביפן באותה תקופה. כך למשל, נדהמו בכירי החברה לגלות מה רבה הניידות בשוק התעסוקה של ארצות הברית, ובהשראה מכך החלו לעודד בכירים ותיקים בחברות מתחרות להצטרף לסוני, ובתורה היוותה החברה השראה לחברות יפניות נוספות לנהוג כמוה. במהלך שנות ה-60, ה-70, וה-80, חברת סוני הייתה גורם משמעותי ביצוא של יפן לארצות הברית, והייתה בין הגורמים המשמעותיים לשינוי בתדמית האמריקאית על השוק היפני בעשורים אלו. תדמיתה של סוני - כחברה המוכרת מוצרים איכותיים - סייעה לחברה להתחיל למכור במחירים גבוהים ביחס למחיר השוק המקובל.
היסטוריה > שינויים בחטיבות החברה

כחברה שחולשת על מספר תחומים בשוק דינמי כמו שוק הטכנולוגיה העולמי, חברת סוני מבצעת מפעם לפעם השקעות שונות בתחומים שונים, וכן, צמצומים של חטיבות שונות של החברה שלא עומדות ביעדיהן.
בתחילת דרכה של החברה בשנות ה-40 של המאה ה-20, היא העסיקה 20 עובדים. מוצרהּ הראשון היה כריות חימום[דרוש מקור].
בשנת 1955 התרחבה החברה והחלה לייצר רדיו טרנזיסטורים והחל משנות ה-70 החלה לבצע השקעות בתחומים שונים, ביניהם ענף התקליטורים. בעשורים אלו ביססה עצמה כאחת מהחברות המובילות בעולם במוצרי צילום, אלקטרוניקה ועוד.
בשנת 1968 הוקמה חברת בת Sony Music Entertainment Japan לפעילות בתחום המוזיקה ובידור.
בסוף שנות ה-80 ביצעה סוני מספר השקעות בתחום הקולנוע, כשקנתה את קולומביה רקורדס ואת סרטי קולומביה.
בתחילת שנות ה-90 נכנסה החברה לתחום קונסולות המשחקים עם מכשירי הפלייסטיישן שפיתחה החברה. בשנת 1995 הוקמה Aniplex לריכוז פעילויות החברה בתחום אנימה.
בינואר 2006 הודיעה חברת מינולטה היפנית שהיא מוכרת את חטיבת הצילום שלה לחברת סוני. מצידה של סוני הרכישה נועדה לאפשר דריסת רגל בשוק מצלמות ה-DSLR, באמצעות קו מצלמות שנקרא Alpha, המבוסס על הטכנולוגיה של חברה מינולטה.
החל משנת 2011 החלה סוני לייצר טלפונים חכמים.
באפריל 2012 הודיעה סוני כי מאחר שנקלעה לקשיים כלכליים היא עתידה לצמצם ב-6% את כח העבודה העולמי שלה.
בפברואר 2014 הודיעה החברה על ארגון מחדש של החברה שבמסגרתה מכירת חטיבת המחשבים VAIO, הפרטתה של חטיבת הטלוויזיות שלה לחברה פרטית, ופיטורי 5,000 עובדים, זאת לאחר שהחברה הודיעה על צפי הפסד של 1.1 מיליארד דולר.
ב-25 בינואר 2016, סוני רכשה את חברת אלטייר הישראלית תמורת 212 מיליון דולר. בעת הרכישה, מדובר היה בעסקה הגדולה ביותר עד כה שנוגעת לאינטרנט של הדברים.
במהלך העשור השני של המאה ה-21 זכתה סוני להישגים ופופולריות עם פיתוחים בתחום האוזניות ביטול רעשים.
היסטוריה > סוני בפרשת ראיון סוף

ב-10 באוקטובר 2014 התכוונה סוני לקיים את הקרנת הבכורה של הסרט הקומי ראיון סוף, שעלילתו סביב שני אנשי תקשורת אשר נשלחים לראיין את שליט קוריאה הצפונית, קים ג'ונג און, ובעקבות כך אנשי סוכנות הביון האמריקאית מנצלים זאת ומנחים אותם כיצד להתנקש בו.
במהלך חודש יוני של שנת 2014 סוכנות הידיעות המרכזית הקוריאנית הודיעה כי ממשלת קוריאה הצפונית מבטיחה "נקמה חסרת רחמים" אם הסרט יופץ וקראה לסרט "מעשה בלתי נסבל של טרור ומלחמה".
בעקבות איומי האקרים על חברת סרטי סוני, מפיצת הסרט, דחתה החברה את הקרנת הבכורה ל-11 בדצמבר באותה שנה. בתחילה סוני לא נשמעה לאיומי ההאקרים, אך לאחר מתקפת האקרים עליה, שכללה בין היתר איומי טרור כשל ה-11 בספטמבר 2001 לכל בית קולנוע שיקרין את הסרט, הודיעה חברת סוני כי היא תפיץ את הסרט להקרנות במספר מצומצם של בתי קולנוע.
לאחר החלטתה של סוני, אישים רבים בהוליווד ומעריצים רבים כינו את המעשה של סוני "פחדני" ואמרו כי הוא מהווה כניעה לטרור ופגיעה בחופש הביטוי. הפרשה עוררה דיון ציבורי רחב, וסוני, להגנתם, טענו, שהגבלת הפצת הסרט לא הייתה תלויה בהם, שכן לא מעט רשתות קולנוע החליטו שלא להקרין בהם את הסרט.
שם החברה

עם התבססות החברה ביפן, רצו מוריטה ואיבוקה כי חברתם תהיה בינלאומית ולכן החליטו לשנות את שם החברה לשם שיהיה קליט במדינות המערב.
השם סוני נבחר משילוב של המילה הלטינית sonus (צליל, קול) ומהמילה האנגלית - sonny (בן).

אולם השם sonney נשמע כמו soh-nee - ביפנית: עסק לא מצליח ולכן נפסל. כמו כן, הבעלים לא רצו ששם החברה יהיה בעל פירוש בכל שפה, וכך נבחר השם "סוני" (Sony). כמו כן הם בחרו לרשום את שמם באותיות לטיניות במקום בכתב היפני המסורתי. באותו זמן לחץ עליהם הבנק להקרא Sony Electronic Industries או Sony Teletech, אך אקיו מוריטה התעקש עד שהבנק הסכים לרשום את החברה בשם SONY.
חדשנות טכנולוגית

חברת סוני הייתה במשך שנים סממן לחדשנות טכנולוגית, כשרשמה על שמה פיתוח מוצרים וטכנולוגיות מתקדמות כמו הרדיו טרנזיסטור הראשון בעולם, שפופרת המסך לטלוויזיות, "טריניטרון" ונגן הקלטות הנייד ווקמן לצד המצאות אחרות. חברת סוני נחשבת עד היום לחלוצה ומובילה בתחום האלקטרוניקה הבידורית, אך באותה מידה היא ידועה בקשיחותה בכל הקשור לשיתוף פעולה עם חברות אחרות על מנת לפתח סטנדרטים משותפים ובגביית סכומי כסף נכבדים עבור רישיונות להשתמש בפיתוחיה.
עובדה זו הובילה לכך שטכנולוגיות מסוימות, על אף היותן עדיפות טכנולוגית, ננטשו לטובת טכנולוגיות של חברות מתחרות. הדוגמה הבולטת לכך היא מלחמת הפורמטים בשוק מכשירי הקלטת הוידאו. שיטת "בטאמקס" שפותחה על ידי סוני נדחקה הצידה בשוק הביתי לעומת "VHS" שפותחה על ידי JVC, אף על פי ש-VHS נחותה טכנולוגית מ"בטאמקס". בשני העשורים האחרונים הרחיבה החברה את פעילותה ופנתה גם להפקת תכנים בנוסף לייצור מכשירי אלקטרוניקה.
החברה רכשה במהלך העשורים המדוברים מספר חברות בידור כמו חברת התקליטים CBS ואת אולפני ההסרטה של "קולומביה" ו"טרייסטאר". הרכישה האחרונה של סוני היא אולפני MGM וספריית הסרטים הענקית שלהם. דווקא העסקים החדשים של סוני הם אלו מהם רוותה נחת מבחינה כלכלית בשנים האחרונות לעומת חטיבת האלקטרוניקה, שבשנים האחרונות סובלת מהפסדים כבדים. התרחבות עסקי החברה גרמה לניגוד אינטרסים בין חטיבות שונות - חטיבת המוזיקה לא רצתה שנגני המוזיקה של חטיבת האלקטרוניקה יתמכו בפורמט MP3 בגלל חשש להפסדי הכנסות, ורק לאחרונה התווספה תמיכה כזו לנגני המוזיקה של החברה לאור הצלחות מסחררות של חברות מתחרות שהשתלטו על נתח השוק שהיה בעבר בשליטת סוני, דוגמת אייפוד של חברת אפל.
סוני סמיקונדקטור ישראל

בשנת 2016 קנתה חברת סוני את חברת אלטייר סמיקונדקטור הישראלית.
החברה הוקמה בשנת 2005, ממוקמת בהוד השרון ועוסקת בפיתוח שבבים לIOT, בשנת 2020 החברה שינתה את שמה לסוני סמיקונדקטור ישראל.
המצאות ופיתוחים עיקריים > שנות החמישים

רדיו-טרנזיסטור - רדיו נייד המופעל על סוללות
המצאות ופיתוחים עיקריים > שנות השישים

קלטת וידאו (VCR)
טריניטרון
U-MATIC
המצאות ופיתוחים עיקריים > שנות השבעים

Betamax
Elcaset
ווקמן - נגן קלטות שמע נייד המופעל על ידי סוללות
אוזניות מוניטור S5 ו-V5
המצאות ופיתוחים עיקריים > שנות השמונים

Mavica
Betacam
קומפקט דיסק (בשיתוף עם חברת פיליפס)
דיסקט 3.5
דיסקמן
Handycam
Video8
d1
קלטת קול דיגיטלי
NEWS
D2
Hi8
וידאו ווקמן
המצאות ופיתוחים עיקריים > שנות התשעים

NT
מינידיסק
PlayStation
Magic Link
Digital Handycam
DV
mini DV
Cybershot
Digital8
FD טריניטרון
VAIO
Digital Mavica
ruvi
Memory Stick
HiFD
Super Audio CD
DVD (בשיתוף עם מספר חברות אלקטרוניקה אחרות)
Aibo
המצאות ופיתוחים עיקריים > המאה ה-21

פלייסטיישן 2
CLIÉ (סדרת מחשבי כף יד)
HDV
MicroMV
תקליטור לייזר כחול - Blu-ray
PSX
Qrio
(PlayStation Portable (PSP
פלייסטיישן 3
Xperia - סדרת האנדרואיד (החל מ-2011)
PlayStation Vita) PS-VITA)
Bravia - סדרת המסכים הדקים
פלייסטיישן 4
פלייסטיישן VR
אוזניות MDR לסינון רעשים
פלייסטיישן 5
לקריאה נוספת

מאט הייג, סודות המותגים: 50 שנסקו, 50 שקרסו, מאנגלית: ליטל ידין, הוצאת ידיעות ספרים וגלובס, 2007. עמ' 20–22
הערות שוליים

↑  סוני, באתר Fortune
↑  סוני, באתר Fortune
↑  סוני עתידה לפטר עשרת אלפים עובדים ברחבי העולם, באתר וואלה, 9 באפריל 2012
↑  סוני מתפוררת: מכרה את חטיבת המחשבים, תפטר 5,000 עובדים, באתר כלכליסט, 6 בפברואר 2014
↑  אסף גלעד, סוני הודיעה: רכשנו את אלטייר הישראלית תמורת 212 מיליון דולר, באתר כלכליסט, 26 בינואר 2016
↑  יניב אביטל, אוזניות ביטול הרעשים החדשות של סוני: לא מושלמות, אבל כל-כך קרובות לזה [סקירה], באתר geektime, ‏13.12.2017
↑  ניב ליליאן, סוני הכריזה על ה-XZ1 – טלפון עם סריקה תלת ממדית, באתר הארץ, 2 בספטמבר 2017
↑  אלטייר משנה את שמה לסוני סמיקונדקטור ישראל באתר chiportal
| --- | --- |
בקרת זהויות :  NLI: 987007268482605171  BnF: cb138875460 (data)  CiNii: DA06245168  GND: 272457-1  ISNI: 0000 0004 1763 5918  LCCN: n81038550  MusicBrainz: 7e6d07d8-535c-4534-a4cc-6183355d55e0  NDL: 00301989  NKC: kn20010710621  NLA: 35999186  SUDOC: 03012462X  ULAN: 500334810  VIAF: 126331139   WorldCat (עם VIAF): 126331139 
קניצ'ירו יושידה, מנכ"ל החברה, 2022
דיסקמן
מצלמת וידאו HD מקצוענית
דיסק בלו ריי
ג'יימס סנדס

ג'יימס הובאן סנדס (באנגלית: James Hoban Sands; נולד ב-6 ביולי 2000 בריי שבניו יורק, ארצות הברית) הוא כדורגלן אמריקאי המשחק בעמדת הקשר האחורי בקבוצת סנט פאולי.
קריירת מועדונים

סנדס הצטרף למחלקת הנוער של ניו יורק סיטי בשנת 2015. ב-16 בספטמבר 2017 ערך את הופעת הבכורה שלו בקבוצה הבוגרת של המועדון, בתיקו 1-1 נגד קולורדו ראפידס במסגרת ליגת ה-MLS.
ב-15 באוגוסט 2018 הושאל סנדס למשך תקופה קצרה ללואיוויל סיטי מה-USL, במדיה ערך שלוש הופעות ליגה.
ב-5 בינואר 2022 הושאל סנדס לעונה וחצי לגלאזגו ריינג'רס מליגת העל הסקוטית. ב-18 בינואר ערך את הופעת הבכורה שלו במועדון, בתיקו 1-1 נגד אברדין במסגרת המחזור ה-21 בליגה לעונת 2021/2022. בסך הכל ערך שבע הופעות ליגה בחצי העונה הראשונה שלו במועדון, וזכה עם המועדון בגביע הסקוטי.
ב-1 בינואר 2025 הושאל לסנט פאולי מהבונדסליגה עד לסוף העונה.
קריירה בינלאומית

סנדס היה חלק מסגל נבחרת ארצות הברית בטורניר גביע הזהב 2021. ב-11 ביולי 2021 ערך את הופעת הבכורה שלו בנבחרת, בניצחון 1-0 על נבחרת האיטי במסגרת שלב הבתים של הטורניר. ב-1 באוגוסט 2021 שיחק בגמר הטורניר, בו ניצחה נבחרתו את נבחרת מקסיקו וזכתה בטורניר.
תארים

אליפות ארצות הברית (1): 2021
הגביע הסקוטי (1): 2021/2022
גביע הזהב (1): 2021
הערות שוליים

↑  JAMES SANDS JOINS LOUISVILLE CITY FC ON LOAN באתר הרשמי של לואיוויל סיטי, 15 באוגוסט 2018 (באנגלית)
↑  JAMES SANDS SIGNS FOR RANGERS באתר הרשמי של גלאזגו ריינג'רס, 5 בינואר 2022 (באנגלית)
| נבחרת ארצות הברית – גביע הזהב 2021 (מקום ראשון) |
| --- | --- | --- |
|  1 טרנר •  2 קאנון •  3 וינס •  4 פינס •  5 צימרמן •  6 בוסיו •  7 אריולה •  8 ג'ואקיני •  9 זארדס •  10 רולדן •   11 דייק •  12 רובינסון • 13 הופה •  14 יואייל • 15 ליוויס • 16 סנדס • 17 לטגט • 18 ג'ונסון • 19 ויליאמסון • 20 מור • 21 בלו • 22 גוזאן • 23 אקוסטה • 24 קסלר • מאמן: ברהלטר |  1 טרנר •  2 קאנון •  3 וינס •  4 פינס •  5 צימרמן •  6 בוסיו •  7 אריולה •  8 ג'ואקיני •  9 זארדס •  10 רולדן •   11 דייק •  12 רובינסון • 13 הופה •  14 יואייל • 15 ליוויס • 16 סנדס • 17 לטגט • 18 ג'ונסון • 19 ויליאמסון • 20 מור • 21 בלו • 22 גוזאן • 23 אקוסטה • 24 קסלר • מאמן: ברהלטר | ארצות הברית |
| נבחרת ארצות הברית – גביע הזהב 2023 |
| --- | --- | --- |
|  1 טרנר •  2 ידלין •  3 לונג •  4 מיאזגה •  5 ריינדולס •  6 בוסיו •  7 סוניורה •  8 סנדס •  9 פריירה •  10 רולדן •   11 קאוול •  12 רובינסון • 13 מוריס •  14 מיכאילוביץ' • 15 ג'ונס • 16 מוריס • 17 זנדחאס • 18 ג'ונסון • 19 ואסקס • 20 ניל • 21 טולקין • 22 גרסל • 23 סלונינה • 24 יוייל • מאמן: ברהלטר |  1 טרנר •  2 ידלין •  3 לונג •  4 מיאזגה •  5 ריינדולס •  6 בוסיו •  7 סוניורה •  8 סנדס •  9 פריירה •  10 רולדן •   11 קאוול •  12 רובינסון • 13 מוריס •  14 מיכאילוביץ' • 15 ג'ונס • 16 מוריס • 17 זנדחאס • 18 ג'ונסון • 19 ואסקס • 20 ניל • 21 טולקין • 22 גרסל • 23 סלונינה • 24 יוייל • מאמן: ברהלטר | ארצות הברית |
ויליאם תומסון
ראו גם

טפטפת קלווין
מות החום של היקום
יחידות מידה על שם אישים
גשר קלווין
לקריאה נוספת

מריו ליביו, שגיאות גאוניות, בתרגום עמנואל לוטם, אריה ניר הוצאה לאור, 2013, פרקים 4–5
הערות שוליים

↑  Bruce J. Hunt, Pursuing Power and Light – Technology and Physics from James Watt to Albert Einstein, Baltimore: The Johns Hopkins University Press, 2010, עמ' 93
↑  Nineteenth-Century Clouds over the Dynamical Theory of Heat and Light
↑  Renato Álvarez-Nodarse, הענן השני של לורד קלווין, באתר המכון למתמטיקה באוניברסיטת סביליה, ‏6 בנובמבר 2018 (באנגלית)
↑  McCartney & Whitaker (2002), reproduced on Institute of Physics website
↑  Thomson, W. (1889) Address to the Christian Evidence Society
↑  כלומר, להסביר את ממצאי הגאולוגיה תחת ההנחה שתיאור המבול שבמקרא הוא אמת מדעית, Sharlin (1979) p.169
↑  Burchfield (1990)
↑  Bowler, Peter J. (1983). The eclipse of Darwinism: anti-Darwinian evolution theories in the decades around 1900 (paperback ed.). Baltimore: Johns Hopkins University Press. pp. 23–24. ISBN 0-8018-4391-X.
↑  England, P.; Molnar, P.; Righter, F. (January 2007). "John Perry's neglected critique of Kelvin's age for the Earth: A missed opportunity in geodynamics". GSA Today 17 (1): 4–9. doi:10.1130/GSAT01701A.1.
↑  ""Of Geological Dynamics" excerpts". Zapatopi.net. Retrieved 29 October 2011.
1 2  England, P.; Molnar, P.; Righter, F. (January 2007). "John Perry's neglected critique of Kelvin's age for the Earth: A missed opportunity in geodynamics". GSA Today 17 (1): 4–9. doi:10.1130/GSAT01701A.1.
↑  Tung, K.K. "Topics in Mathematical Modeling" (Princeton University Press 2007), p.243-251. In Thomson's theory the earth's age is proportional to the square of the difference between interior temperature and surface temperature, so that the uncertainty in the former leads to an even larger relative uncertainty in the age.
↑  Burchfield, Joe D. (1990). Lord Kelvin and the Age of the Earth. University of Chicago Press. p. 43. ISBN 978-0-226-08043-7.
↑  Hamblin, W. Kenneth (1989). The Earth's Dynamic Systems 5th ed. Macmillian Publishing Company. p. 135. ISBN 0-02-349381-X.
↑  Silvanus Phillips Thompson (January 1977). The life of Lord Kelvin. p. 1095. ISBN 978-0-8284-0292-7.
↑  Stacey, Frank D. (2000). "Kelvin's age of the Earth paradox revisited". Journal of Geophysical Research 105 (B6): 13155–13158. Bibcode:2000JGR...10513155S. doi:10.1029/2000JB900028.
↑  מריו ליביו, שגיאות גאוניות, בתרגום עמנואל לוטם, אריה ניר הוצאה לאור, 2013, פרקים 4–5
| --- | --- |
בקרת זהויות :  NLI: 987007263627905171  PLWABN: 9810628161605606  BIBSYS: 90070490  BNC: 000218170  BNE: XX1429435  BnF: cb12270383k (data)  CANTIC: a10980672  GND: 118777033  ICCU: MILV046322  ISNI: 0000 0001 2125 9810  LCCN: n79139223  LNB: 000148331  MGP: 234972  NDL: 00518412  NKC: mzk2003202351  NLA: 35265200  NLG: 245605  NTA: 070034982  RERO: 02-A003448725  SELIBR: 193257  SNAC: w6xd13bf  SUDOC: 031500994  Trove: 888776  VIAF: 29592835   WorldCat (עם VIAF): 29592835 
ויליאם תומסון עם המצפן שלו.
תרקוד

תרקוד הוא האלבום ה-15 של הזמר שלמה ארצי שיצא במרץ 1984 בחברת התקליטים הד ארצי. האלבום הוקלט בשנת 1983, באולפני "רולי" בגבעתיים. מהאלבום זה בלטו השירים: "רוב הזמן את אשתי" (מקום שלישי במצעד הפזמונים העברי השנתי של רשת ג' לשנת תשמ"ד ותרקוד (מקום ראשון במצעד הפזמונים העברי השנתי של רשת ג'), בעקבות אלבום זה הוכתר ארצי כזמר השנה של רשת ג' לשנת תשמ"ד.
השיר "מה רצינו להגיד" חודש בעונה ה-10 של תוכנית המציאות "כוכב נולד" וכן בשם "כבר עבר די זמן" באלבומו של ארצי "אהבתיהם".
הקלטה

האלבום הוקלט בשנת 1983 באולפני "רולי" בגבעתיים. המוזיקה באלבום נוגנה עם מערכת התופים האלקטרונית Linn Drum, עם פסנתר אקוסטי של חברת ימאהה, קלידי פנדר רודס והסינטיסייזרים Yamaha DX7, Korg Polysix ו-ARP 2600.
הוצאה לאור

האלבום הופץ בתקליטים, קלטות אודיו ובתקליטורים.
הצלחה

מהאלבום בלטו השירים: "רוב הזמן את אשתי" (מקום שלישי במצעד הפזמונים העברי השנתי של רשת ג' לשנת תשמ"ד ותרקוד (מקום ראשון במצעד הפזמונים העברי השנתי של רשת ג'), בעקבות אלבום זה הוכתר ארצי כזמר השנה של רשת ג' לשנת תשמ"ד.
רשימת רצועות

כל השירים נכתבו והולחנו על ידי שלמה ארצי.
| צד א'> מס' | צד א'> שם | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | תרקוד  | 4:52 |  |  |  |  |  |  |  |
| 2. | לא לזמן ממושך  | 5:04 |  |  |  |  |  |  |  |
| 3. | צריך להתקדם  | 4:51 |  |  |  |  |  |  |  |
| 4. | וביחד נזדקן  | 3:35 |  |  |  |  |  |  |  |
| 5. | בקומת הגג שלך  | 3:47 |  |  |  |  |  |  |  |
| משך כולל: | משך כולל: | 21:19 |  |  |  |  |  |  |  |
| צד ב'> מס' | צד ב'> שם | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | רוב הזמן את אישתי  | 4:45 |  |  |  |  |  |  |  |
| 2. | איזו התחלה  | 4:02 |  |  |  |  |  |  |  |
| 3. | מה רצינו להגיד  | 4:58 |  |  |  |  |  |  |  |
| 4. | ועכשיו לנוע  | 5:37 |  |  |  |  |  |  |  |
| משך כולל: | משך כולל: | 19:22 |  |  |  |  |  |  |  |
משך כל הצדדים כולל: 40:42
קרדיטים

הפקה אומנותית ומוזיקלית: לואי להב (למעט "ועכשיו לנוע" - הפקה מוזיקלית: שלמה ארצי)
עיבודים: רמי לוין (למעט "ועכשיו לנוע" - עיבוד: שלמה ארצי ודני רובס)
סינטיסייזרים, פנדר רודס, ופסנתר אקוסטי: רמי לוין
בס: אוהד אינגר, מיקי שביב
מכונת תופים אלקטרונית: לואי להב, יזהר אשדות, רמי לוין, יואב גרא
כלי הקשה: אלון הלל
גיטרה חשמלית: גרי אקשטיין
גיטרה אקוסטית: דני רובס
סינטיסייזרים (בשיר "ועכשיו לנוע"): שלמה ארצי
הוקלט באולפני "רולי" - אוגוסט 1983- דצמבר 1983
טכנאי הקלטה ומיקס: יואב גרא
עוזרת הפקה: דנה פרופר
עיצוב גרפי: אהוד אביעד
איור: חנה מרגול
צילום עטיפה: מיכל היימן-ברק
עטיפה וחוברת להוצאת ה-CD: דיג'יי רפי
הל

ערך זה עוסק במין של צמח. אם התכוונתם למשמעות אחרת, ראו .
| הל |
| --- | --- |
 צמח ההל הירוק
מיון מדעי
ממלכה:: צומח
מערכה:: בעלי פרחים
מחלקה:: חד־פסיגיים
סדרה:: זנגבילאים
משפחה:: זנגביליים (Zingiberaceae)
סוג:: Elettaria
מין:: הל ירוק
שם מדעי
 Elettaria cardamomum ‏מטון, 1811

הֶל ירוק (שם מדעי: Elettaria cardamomum; נקרא גם קרדמון) הוא צמח תבלין ממשפחת הזנגביליים, המשמש לתיבול תה, קפה ותבשילים שונים. התבלין מופק מזרעי הצמח, ולפעמים גם מפרותיו, והוא מופיע בתערובות תבלינים שונות כגון גאראם מסאלה וחוויאג'.
צמח הקרדמון הוא רב שנתי בעל עלים גדולים. בנוסף לצמח הל ירוק (מכונה גם 'הל אמיתי'), מוכרים גם הצמחים הל שחור, והל אפריקני.
מקורו של ההל בדרום הודו ובסרי לנקה, והוא מגודל גם בדרום מזרח אסיה וגואטמלה. הל היה אחד מהתבלינים בהם סחרו הנבטים.
הל משמש גם ברפואה עממית בכל רחבי אסיה, ובמסורות עממיות כתרופת סבתא.
מיוחסות לו התכונות: מחטא, נוגד עווית, מרפה שרירים, מאלחש, מכייח, מניע ומייבש ליחה, מעורר חיסון, משפר עיכול, מעורר תיאבון, נוגד גזים, מקדם וסת ועוד. כמו כן, הוא משמש לדחיית נמלים.
גלריה

הפרי וזרעי ההל
תקריב של תרמיל הל
שיח הל
MC5

| --- | --- |

 מקום הקמה:  דטרויט 
 תקופת הפעילות:  מ-1964 
 סוגה:  פאנק רוק 
 חברת תקליטים:  אטלנטיק רקורדס, אלקטרה רקורדס 
 פרופיל ב-IMDb
 
MC5, שם מקוצר ל-Motor City Five, הייתה להקת רוק שפעלה בדטרויט, מישיגן.
היסטוריה

הלהקה הוקמה ב-1964 בלינקולן פארק שבמישיגן והתפרקה ב-1972, עקב מתחים אישיים ופוליטיים בין חבריה. חברי הלהקה היו ויין קרמר ופרד "סוניק" סמית' (גיטרות), מייקל דייוויס (בס), רוב טיינר (שירה) ודניס תומפסון (תופים). MC5 נחשבת לאחת הלהקות המשפיעות ביותר על הפאנק שיצאו מסצנת דטרויט, יחד עם הסטוג'ס. השיר הידוע ביותר של הלהקה הוא "Kick Out the Jams", מתוך אלבום הבכורה בעל אותו השם מ-1969. נוסף לו הוציאה הלהקה שני אלבומים נוספים. ה-MC5 נודעו בתקופת פעילותם בעיקר בזכות הופעותיהם האנרגטיות, שאף זיכו אותם בהופעה על שער מגזין הרולינג סטון ב-1968, טרם יצא אלבומם הראשון.
האורה

| --- | --- |

 מדינה:  הודו הודו
 מדינה:  מערב בנגל
 שפה רשמית:  אנגלית, בנגלית, הינדית
 שטח:  95 קמ"ר
 גובה:  12 מטרים
 אוכלוסייה:  ‏
  ‑ בעיר:  1,077,075 (2011)
  ‑ צפיפות:  11,000 נפש לקמ"ר (2011)
 קואורדינטות:  22°34′48″N 88°19′46″E﻿ / ﻿22.58°N 88.329444444444°E﻿ / 22.58; 88.329444444444 
 אזור זמן:  UTC+5:30
 https://www.myhmc.in
  מפת מיקום  מפה מפורטת   (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיהאורה(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיהאורה  he tabBackground:;tabBorder:#aaa;defaultTab:0;
 
האורה (בבנגלית: হাওড়া, באנגלית: Howrah, בהינדי: हावड़ा) היא עיר במערב בנגל שבהודו. העיר שוכנת על גדותיו של נהר הוגלי (אנ'), מול העיר קולקטה, בירת מערב בנגל.
היסטוריה

ההתיישבות באזור החלה לפני כ-500 שנים וסוקרה על ידי חוקרים אירופאים במהלך המאה ה-16. העירייה המקומית הוקמה רשמית בשנת 1862, תקופה בה התגוררו בהאורה כעשרות אלפי בני אדם.
נכון לשנת 2011, מתגוררים בהאורה כ-1.07 מיליון תושבים בכ-244,135 משקי בית.